2002.

**2002.** je bila redovna godina koja počinje u utorak prema gregorijanskom kalendaru.
__NOTOC__
Ova godina bila je obilježena kao:
* Međunarodna godina ekološkog turizma i planina.
* Godina outbacka u Australiji.
* Nacionalna godina znanosti u Velikoj Britaniji.
* Godina svjesnosti autizma u Velikoj Britaniji.

## Događaji
### Januar/Siječanj

* 1. 1. - Uvođenje nove valute eura u papirnatim novčanicama i kovanicama u državama Austriji, Belgiji, Finskoj, Francuskoj, Grčkoj, Irskoj, Italiji, Luksemburgu, Nizozemskoj, Njemačkoj, Portugalu i Španjolskoj.
* 1. 1. - Stupio na snagu Ugovor o otvorenom nebu, međunarodni program osmatranja iz vazduha (SAD se povukle 2020, Rusija 2021).
* 3. 1. - Savet Agencije za sanaciju i likvidaciju banaka predložio Narodnoj banci Jugoslavije da otvori stečaj nad Beogradskom bankom, Jugobankom, Investbankom i Beobankom; savezni ministar finansija Jovan Ranković 16. 1. dao ostavku zbog tog pitanja.
* 6. 1. - Slučajevi seksualnog zlostavljanja u Katoličkoj crkvi: *Boston Globe* je objavio rezultate istraživanja koji će dovesti do krivičnog procesa petorici sveštenika.
* 6. 1. - Velika depresija u Argentini: prelazni predsednik Eduardo Duhalde devalvira pezo; bankarski ulozi u dolarima su pretvoreni u pezose po zvaničnom kursu. Argentinska privreda je pala 28% od 1998, većina živi u siromaštvu.
* 6/7. 1. - Na Božićnoj liturgiji se prvi put oglasila zvona Hrama Svetog Save.
* 7. 1. - Prilikom loženja božićnog badnjaka u gradskom parku u Beranama, u Crnoj Gori jake policijske snage sprečile su sukob između pristalica Srpske pravoslavne crkve i nepriznate Crnogorske pravoslavne crkve i uhapsile više lica.
* januar - Američka Organizacija za odbranu od balističkih raketa je preimenovana u Agenciju za raketnu odbranu (*[[Missile Defense Agency]]*) - predsednik Bush je prošlog meseca obavestio Rusiju da se SAD povlače iz Ugovora o antiraketnoj odbrani (ABM) iz 1972.
* januar - Saudijci ruše osmansku tvrđavu Adžjad u Meki uprkos protestima iz Turske, a zatim i brdo Bulbul kako bi izgradili meganeboder Abradž al-Bait.
* 17. 1. - U Beogradu je po poternici Interpola uhapšen Alija Delimustafić.
* 17. 1. - Početak erupcije vulkana Nyiragongo na istoku DR Kongo, jedna osmina grada Goma je pokrivena lavom, još dosta zgrada je srušeno u zemljotresima narednih meseci.
* 18. 1. - Završen je Građanski rat u Sijera Leoneu: od 1991. je stradalo najmanje 50.000 ljudi.
* 21. 1. - Nemački diplomata Mihail Štajner imenovan za šefa UNMIK-a.
* 22. 1. - BiH postala punopravni član Parlamentarne skupštine Saveta Evrope.
* 23. 1. - Skupština Srbije u načelu usvojila omnibus-zakon kojim je Vojvodini vraćeno preko 200 ovlašćenja iz 24 oblasti.
* 23. 1. - U Pakistanu otet Daniel Pearl, novinar Wall Street Journala koga otmičari optužuju da je agent CIA-e (ubijen 1. 2.).
* 27. 1. - Eksplozija u skladištu oružja u Lagosu, Nigerija, usled čijih posledica strada preko 1.000 ljudi.
* 29. 1. - Američki predsjednik George W. Bush u svojoj Poslanici o stanju nacije prvi put koristi izraz "Osovina zla" kako bi opisao Irak, Iran i Sjevernu Koreju.
* 31. 1. - Irska katolička crkva pristala je da plati odštetu od 110 miliona dolara ljudima koji su detinjstvo proveli u crkvenim sirotištima, gde su ih sveštena lica seksualno zlostavljala. Za sada je tužbe podnelo 3.500 ljudi koji su živeli u takvim crkvenim institucijama.

### Februar/Veljača

* 6. 2. - U ul. Srpskih vladara, ispred srpske skupštine, postavljena "Čedina zebra".
* 8. - 24. 2. - Zimske Olimpijske igre u Salt Lake Cityju - Hrvatska 3 zlatne i 1 srebrna medalja (sve Janica Kostelić).
* 12. 2. - Početak suđenja Slobodanu Miloševiću u Hagu.
* 14. 2. - Prva hrvatska medalja na Zimskim olimpijskim igrama - **zlato** u skijaškoj kombinaciji za žene u Salt Lake Cityu - Janica Kostelić.
* 14. 2. - U Srbiji usvojen Zakon o lokalnoj samoupravi - šira ovlašćenja lokalnim organima i novi način izbora funkcionera.
* 15. 2. - Pogreb britanske princeze Margaret, tačno 50 godina od sahrane njenog oca Georga VI.; poslednje pojavljivanje kraljice majke.
* 15. 2. - Sretenje prvi put obeleženo kao Dan državnosti Srbije.
* 18. 2. - Emisija "Latinice" s temom "Treba li Hrvatskoj zakon o deustašizaciji" skinut zbog "neprofesionalnosti nekih priloga".
* 19. 2. - Počinje naučna misija *[[2001 Mars Odyssey]]*.
* 20. 2. - Požar u vozu na liniji Kairo-Luksor, zvanično 383 poginulih.
* 22. 2. - Angolski građanski rat: lider UNITA Jonas Savimbi je poginuo; zamenik i naslednik António Dembo je fatalno ranjen, umire tri dana kasnije. Vlada je u martu objavila primirje.
* 22. 2. - Nakon sedam godina je završena treća faza Šrilankanskog građanskog rata (završna runda sledi 2006-2009).
* 23. 2. - Za vrijeme kampanje za predsjedničke izbore u Kolumbiji pripadnici ljevičarskog pokreta FARC otimaju kandidatkinju Ingrid Betancourt (oslobođena u akciji 2008).
* 23. 2. - Posetom Zlatiborskom okrugu počinje turneja Vlade "Srbija na dobrom putu".
* 27. 2. - U zapaljenom vozu u Gudžaratu poginulo 58 ljudi, uglavnom hindu hodočasnika - za ovo su okrivljeni muslimani, nakon čega dolazi do krvavih nemira u toj indijskoj državi, sa preko 1.000 mrtvih.
* 27. 2. - Romi priznati kao nacionalna manjina u SRJ.
* 28. 2. - 1. 3. - Neuspela SFOR-ova akcija hapšenja Radovana Karadžića u Čelebićima.
* 28. 2. - Uveče bačene dve kašikare u hodnik zgrade u ul. Braće Jugovića u kojoj se nalazi sedište DSS.

### Mart/Ožujak
* 2. 3. - Makedonski specijalci ubili šest Pakistanaca i jednog Indijca, navodnih terorista, u mestu Raštanski Lozja kod Ljubotena - tadašnji ministar u. p. Ljube Boškoski je optužen da je ubio migrante kako bi "impresionirao SAD".
* 2 - 18. 3. - Rat u Afganistanu: koalicija izvela uspešnu Operaciju Anaconda protiv talibana i Al-Kaide u dolini Šah-i-Kot, prov. Paktija.
* 4. 3. - Ibrahim Rugova je prvi predsednik Kosova (do smrti 2006), a Bajram Redžepi premijer (do 2004).
* 9. 3. - Druga Intifada: bombaš-samoubica ubio 11 ljudi u jerusalimskom Café Moment.
* 14. 3. - Potpisan *Beogradski sporazum o preuređenju odnosa između Srbije i Crne Gore* (osnova za Državnu zajednicu). Sporazum potpisali predsednik SRJ Vojislav Koštunica, visoki predstavnik EU Havijer Solana, potpredsednik savezne Vlade Miroljub Labus, premijer Srbije Zoran Đinđić i najviši crnogorski funkcioneri: Filip Vujanović i Milo Đukanović.
* 14/15. 3. - Potpredsednik srpske vlade Momčilo Perišić i prvi sekretar američke ambasade uhapšeni u motelu nadomak Beograda, u trenutku dok je prvi predavao izvesna dokumenta vojne prirode.
* 22. 3. - MMF odobrio SRJ kredit od 800 mil. dolara.
* 22. 3. - Afera "Dijamant": priveden generalni direktor Savo Knežević povodom sporne privatizacije.
* 24. 3. - Zemunski klan kidnapovao biznismena Miliju Babovića - pušten posle 40 dana i isplate 10,5 miliona evra.
* 24. 3. - 74. dodjela Oscara: *[[A Beautiful Mind (film)|A Beautiful Mind]]* (najbolji film) i *[[The Lord of the Rings: The Fellowship of the Ring]]* po četiri nagrade od osam odn. 13 nominacija; najbolji strani film je bosanski "Ničija zemlja".
* 27. 3. - Druga Intifada, Masakr na Pashu: samoubica ubio trideset civila u hotelu Park u Netanyi, Izrael odgovara dva dana kasnije operacijom Odbrambeni štit na Zapadnoj obali. Ovog meseca je u intifadi stradalo 135 Izraelaca, uglavnom civila.

### April/Travanj
* 1. 4. - Holandija postala prva zemlja na svijetu koja je legalizirala eutanaziju.
* 1. 4. - SFOR kod Bratunca uhapsio optuženika za ratne zločine Momira Nikolića.
* 1. 4. - Biro Vlade Republike Srpske za odnose s ICTY saopćio da niko od lica iz RS sa javnih optužnica tog suda više ne može dobiti garancije Vlade RS za odbranu sa slobode, jer je istekao jednomjesečni rok koji je Vlada odredila za dobrovoljnu predaju.
* 1. 4. - Vlada SR Jugoslavije jednoglasno podržala odluku Vlade Srbije da se u saradnji s ICTY direktno primjeni Statut tog suda.
* 1. 4. - Američki državni sekretar Kolin Pauel na neodređeno vrijeme odgodio odluku o deblokadi američke pomoći Srbiji i Crnoj Gori.
* 1. 4. - U Crnoj Gori prestao funkcionirati dvovalutni sistem, a euro postao jedino sredstvo plaćanja.
* 1. 4. - Kriza tajnih službi u Hrvatskoj: svu dokumentaciju Ureda za nacionalnu sigurnost dotadašnji direktor Tomislav Karamarko predao Hrvatskom državnom arhivu, uz objašnjenje da je nije imao nikom drugom predati.
* 1. 4. - Izrael odlučio u potpunosti izolirati palestinskog lidera Jasera Arafata, koga izraelska vojska drži pod opsadom u njegovom sjedištu u Ramalahu
* 1 - 15. 4. - Popis stanovništva u Srbiji: 7.498.001 stanovnika po novoj metodologiji (bez Kosova).
* 2. 4. - Načelnici općina s hrvatskom većinom u Hercegovačko-neretvanskom kantonu podnijeli krivične prijave protiv kantonalnog ministra finansija Alije Tipure i pomoćnika direktora Trezora HNK Ahmeta Bebanića zbog zloupotrebe položaja.
* 2. 4. - Bivši premijer Kosova i bivši visoki funkcioner Demokratskog saveza Kosova (DSK) Bujar Bukoši osnovao Novu partiju Kosova (NPK).
* 2. 4. - Izraelski premijer Ariel Šaron izjavio da će dopustiti palestinskom lideru Jaseru Arafatu napuštanje njegovog štaba u Ramallahu jedino ako je "riječ o karti u jednom pravcu" - Arafat to sutradan odbija.
* 2. 4. - Izraelske snage započele opsadu Bazilike Rođenja Isusova u koju su se sklonili naoružani Palestinci (traje do 10. svibnja).
* 3. 4. - Tužilaštvo ICTY, zbog nedostatka dokaza, zatražilo povlačenje optužnice protiv bosanskog Srbina Nenada Banovića, kojeg je teretilo za zločine počinjene u logorima prijedorskog područja počinjene tokom 1992. godine.
* 4. 4. - Visoki predstavnik u BiH Wolfgang Petritsch donio odluku kojom se, u očekivanju provođenja reforme pravosudnog sistema, obustavljaju sva imenovanja sudija i tužilaca u BiH.
* 4. 4. - Javno preduzeće BH Pošta promoviralo markicu sa likom Davorina Popovića, umrlog pjevača sarajevske grupe "Indexi", koji je postao prvi muzičar u BiH čiji se lik našao na poštanskoj markici.
* 4. 4. - U Tuzli upriličeno svečano davanje imena košarkaša Mirze Delibašića dosadašnjoj Ulici Đure Đakovića u centru grada, u kojoj je Mirza rođen.
* 4. 4. - Haški tribunal (ICTY) dostavio Vladi Srbije optužnicu protiv deset lica iz RS koja su jugoslovensko državljanstvo dobila 1996. i 1997. godine.
* 4. 4. - Angolski građanski rat: predstavnici vlade i UNITA-e potpisali Memorandum o razumevanju - rat je završen nakon 26 godina.
* 6 - 7. 4. - Miroslav Ilić nastupa u Hrvatskoj (Koprivnica i Samobor).
* 10. 4. - Skupština SRJ usvojila Zakon o saradnji sa Haškim tribunalom.
* 11. 4. - Vlajko Stojiljković, bivši ministar srpske policije, optužen u Hagu za zločine na Kosovu 1999, izvršio samoubistvo ispred zgrade savezne Skupštine u Beogradu (umro dva dana kasnije).
* 11. 4. - Eksplozija ispred sinagoge na tuniskom ostrvu Djerba, stradalo 19 ljudi, većinom nemačkih turista.
* 11 - 14. 4. - Neuspešni puč u Venecueli protiv Ugo Čavesa, nakon provokativnih smena na čelu naftne kompanije PDVSA.
* 16. 4. - Holandska vlada Wima Koka dala simboličnu ostavku nakon izveštaja o padu Srebrenice (redovni izbori, na kojima Kok ne učestvuje, sledećeg su meseca).
* 19. 4. - Crnogorski premijer Filip Vujanović podneo ostavku.
* 21. 4. - Održan prvi krug predsjedničkih izbora u Francuskoj na kojima se u drugi kvalificiraju dotadašnji predsjednik Jacques Chirac i Jean Marie le Pen, vođa ekstremno desnog Nacionalnog fronta. Socijalistički premijer Lionel Jospin je treći - najavljuje ostavku i povlačenje iz politike.
* 21. 4. - Drugi krug parlamentarnih izbora u Mađarskoj: Fidesz pojačava relativnu većinu, nedostaje mu šest mandata. Péter Medgyessy u maju postaje premijer nakon Viktora Orbána, na čelu koalicije socijalista i slobodnih demokrata (do 2004, Orbán se vraća 2010).
* 24. 4. - BiH pristupa Savetu Evrope.
* 24. 4. - Jak zemljotres kod Gnjilana.
* 25. 4. - Mark Shuttleworth je drugi svemirski turista.
* 25. 4. - General Dragoljub Ojdanić stigao u Hag (dobrovoljna predaja).
* 26. 4. - Bivši učenik Gimnazije u njemačkom gradu Erfurtu počeo je pucati vatrenim oružjem na svoje bivše učitelje i ostale učenike ubivši 16 osoba prije negoli je počinio samoubojstvo.

### Maj/Svibanj
* 2. 5. - Kolumbijski konflikt, masakr u Bojayi: FARC-ova gasna cilindarska bomba je promašila položaj grupe AUC i pala u crkvu - poginulo je 119 civila.
* 3. 5. - Predstavnici 36 od 44 zemlje Saveta Evrope, potpisali dokument o potpunoj zabrani smrtne kazne.
* 5. 5. - Jacques Chirac po drugi put izabran za predsjednika Francuske, pobjeđuje Le Pena sa 82% glasova. Novi premijer od sutradan je Jean-Pierre Raffarin (do 2005).
* 6. 5. - Ljevičarski aktivist u Nizozemskoj ubija antiimigrantskog političara Pima Fortuyna.
* 9. 5. - U ruskom gradu Kaspijsk eksplozija bombe tokom parade za Dan pobjede ubija 43, a ranjava najmanje 130 osoba.

* 11. 5. - Otvoren Most dr. Franja Tuđmana preko zaljeva Rijeka Dubrovačka.
* 15. 5. - Bivši predsednik RSK Milan Martić se predao Haškom tribunalu.
* 15. 5. - Jugoslovenski dinar konvertibilan za tekuća plaćanja sa inostranstvom.
* 15. 5. - Izbori u Holandiji: najviše glasova za opozicione hrišćanske demokrate Jan Peter Balkenendea (premijer do 2010), stranka pokojnog Fortuyna na drugom mestu.
* 17. 5. - Niški sporazum s namerom prevazilaženja pitanja odnosa SPC i nepriznate MPC.
* 20. 5. -  je nezavisan nakon indonežanske vlasti 1975-99. i administracije UN.
* 20. 5. - Hrvatska je u Akcionom planu za članstvo (MAP) u NATO - ostvareno 2009.
* 24. 5. - Predsedništvo DOS odlučilo da zameni 50 najneredovnijih poslanika u srpskoj skupštini.
* 24. 5. - Moskovski samit Putin-Bush: potpisan je Ugovor o strateškim ofanzivnim redukcijama (SORT, na snazi 2003-2011).
* 25. 5. - Pjesma Eurovizije u Talinu, Estonija: pobjedila Marie N iz Latvije, Vesna Pisarović iz Hrvatske 11. ("Everything I Want"), Maja Tatić iz BiH 13. ("Na jastuku za dvoje").
* 26. 5. - U Skupštini Srbije radikalska poslanica Nataša Jovanović polila vodom predsednicu Skupštine Natašu Mićić.
* 27. 5. - Paddy Ashdown je novi Visoki predstavnik u BiH, umesto Volfganga Petriča (do 2006) - jačanje centralnih institucija.
* 28. 5. - Vanredni samit NATO u Rimu: osnovan je Savet NATO-Rusija.
* 31. 5. do 30. lipnja - Svjetsko nogometno prvenstvo u Japanu i Južnoj Koreji. U finalu je reprezentacija Brazila pobijedila Njemačku rezultatom 2:0, a oba pogotka postigao je Ronaldo. Hrvatska ostala u grupnoj fazi.

### Jun/Juni/Lipanj
* 1 - 4. 6. - Britanska kraljica Elizabeta II slavi "Zlatni jubilej" - 50 godina vladavine.
* 6. 6. - Tzv. Istočnomediteranski događaj 2002, jaka eksplozija asteroida u atmosferi.
* 7. 6. - DSS u Srbiji predstavila Vladu u senci, predsednik Dragan Maršićanin.
* 8. 6. - U ženskom finalu Roland Garrosa Serena Williams pobjeđuje vlastitu sestru Venus Williams.
* 10. 6. - Na parkingu ispred beogradskog hotela „Jugoslavija“ ubijen general srpske policije Boško Buha.
* 11. 6. - Oduzeti mandati 21 poslanika DSS u srpskoj skupštini, zbog neredovnosti na zasedanjima.
* 13. 6. - SAD su izašle iz Antibalističkog ugovora (ABM), nakon isteka šestomesečnog otkaznog roka. Rusija sutradan saopštava da se povlači iz ugovora START II iz 1993. (nije ni stupio na snagu, zaobiđen je prošlomesečnim SORT-om).
* 14. 6. - U Beogradu počela s radom dečja Happy TV (nacionalna frekvencija sa Košavom 2006-10, zatim pod imenom Happy).
* 15. 6. - Ceca pevala na Marakani.
* 16. 6. - Parlamentarni izbori u Francuskoj: Savez za narodni pokret, nova partija koju je osnovao predsednik Chirac, dobila je apsolutnu većinu. 
* 18. 6. - Osnovan Dijalog za azijsku saradnju.
* 21. 6. - Bivši direktor RTS Dragoljub Milanović osuđen na 10 godina zatvora.
* 24. 6. - Predsednik Koštunica smenio načelnika generalštaba VJ Nebojšu Pavkovića, novi je Branko Krga (do 2005). Pavković izjavljuje da je vojsci prošlog juna ("Pijana junska noć") bilo naređeno da upadne u Biro za komunikacije Vlade Srbije. Aferu "Četvorožilni kabl" tokom leta ispituje Anketni odbor Skupštine Srbije.
* 25. 6. - U SAD je izbio skandal *WorldCom*, najveći računovodstveni skandal u američkoj istoriji - na kraju je utvrđeno da je imovina ove telefonijske firme preuveličana za 11 milijardi dolara.
* 29. 6. - Prvi Zagreb Gay Pride
* tijekom mjeseca: razotkriveni razni slučajevi seksualnog zlostavljanja u katoličkoj crkvi u SAD-u, Irskoj i Filipinima.

### Jul/Juli/Srpanj

* 1. 7. – Na snazi je Rimski statut, čime je uspostavljen Međunarodni krivični sud ovlašten da proganja počinitelje genocida, zločina protiv čovječnosti, ratnih zločina i zločina agresije. SAD i Rusija nisu ratifikovali statut, Kina ga nije ni potpisala.
* 1. 7. - 72 osobe poginule su u sudaru ruskog putničkog sa teretnim zrakoplovom iznad južne Njemačke.
* 3. 7. - Steve Fossett obišao svet balonom za malo preko 13 dana.
* 5. 7. - Hrvatski premijer Ivica Račan dao ostavku, pošto HSLS, druga partija po veličini u koaliciji, ne podržava dogovor sa Slovenijom oko NE Krško.
* 8. 7. - U Beogradu predstavljena Karadžićeva knjiga pesama za decu "Ima čuda, nema čuda".

* 9. 7. - Organizacija afričkog jedinstva prestaje postojati, a zamjenjuje ju Afrička unija.
* 14. 7. - Na paradi za Dan Bastille na Jacquesa Chiraca pokušan atentat.
* 18. 7. - U Srbiji donet zakon po kojem je Resor Državne Bezbednosti transformisan u Bezbednosno-informativnu agenciju (BIA).
* 21. 7. - Američki telekomunikacioni džin *WorldCom* bankrotira, najveći stečaj u američkoj istoriji.
* 26. 7. - Savezni ustavni sud poništio odluku o oduzimanju 21 mandata DSS-u. Predsedništvo DOS zatim objavilo odluku o isključenju DSS iz te koalicije.

* 27. 7. - Sknilovska tragedija: Sudar dva ukrajinska aviona prilikom aeromitinga na lavovskom aerodromu izaziva smrt 85 osoba.
* 27. 7. - Dragan Čedić (32), u Leskovcu, pucajući iz automatske puške "kalašnjikov", ubio bivšu ženu i još šest osoba. Poslije zločina počinio samoubojstvo, a policija njegovo tijelo pronašla mjesec dana kasnije.
* 29. 7. - Nakon isključenja DSS iz DOS, Administrativni odbor Skupštine Srbije joj oduzeo 45 poslaničkih mesta.
* 30. 7. - Ivica Račan formirao novu vladu, sada bez HSLS.

### Avgust/August/Kolovoz
* 3. 8. - U Zemun Polju pucano na Ljubišu Buhu Čumeta, ubijen njegov telohranitelj.
* 7. 8. - Álvaro Uribe je predsednik Kolumbije (do 2010). Njegov deklarisani cilj je borba protiv paravojnih grupa (→ Kolumbijski konflikt); nastavlja se rat protiv droge, s pomoći SAD, *[[Plan Colombia]]*.
* 10. 8. - Turkmenistan zakonom sve mjesece u godini preimeniju prema Ruhnami, knjizi predsjednika Saparmurata Nijazova.
* 11. 8. - KFOR i UNMIK uhapsili u Prištini Rustema Mustafu - Remija, bivšeg lidera OVK, pod optužbom za mučenja i ubistva - narednih dana protesti na Kosovu.
* 12. 8. - Slobodan Milošević iz Haga predlaže Šešelja za zajedničkog opozicionog *patriotskog* kandidata. SPS to odbija i kandiduje Batu Živojinovića.
* avgust - Stoletne poplave u centralnoj Evropi, pogođena i Hrvatska.
* 16. 8. - Abu Nidal se ubio u Bagdadu, pre nego što će ga irački obaveštajci privesti.
* 19. 8. - Katastrofa kod Hankale: Čečeni su Iglom oborili ruski helikopter Mil Mi-26, koji je pao u minsko polje - poginulo je 127 od 142 vojnika.
* 21. 8. - Hrvatska nogometna reprezentacija odigrala na Maksimiru svoju 100. službenu utakmicu. Sa Walesom je završilo 1:1.
* 31. 8. - Tajfun Rusa je pogodio Koreju: najmanje 233 mrtvih na Jugu, uništeno dosta letine na Severu.
* kolovoz - rujan - Zategnuto oko Piranskog zaliva (Savudrijske vale) između Slovenije i Hrvatske.

### Septembar/Rujan

* 2. 9. - Izdata novčanica od 5000 dinara - lik Slobodana Jovanovića, zelene nijanse (vredi 82€).
* 5. 9. - Auto-bombom ubijeno 30 ljudi u Afganistanu, istog dana neuspešan atentat na Hamida Karzaija.
* 5. 9. - U "Nacionalu" i "Identitetu" počinje objavljivanje navodnih pisama Ljiljane Buhe u kojima ona optužuje svog supruga Ljubišu za kriminal i veze sa vladom Zorana Đinđića.
* 8. 9. -  Završeno Svetsko prvenstvo u košarci 2002. u Indijanapolisu - SR Jugoslavija šampion, Dejan Bodiroga MVP finalnog meča, Predrag Stojaković u timu prvenstva (bek).
* 10. 9. - Švicarska postaje 190. članicom Ujedinjenih naroda.
* 10. 9. - Na institutu za sudsku medicinu u Beogradu osnovana prva DNK laboratorija u SRJ.
* 13. 9. - Otvoren prvi golf teren u SR Jugoslaviji.
* 15. 9. - Izbori u Makedoniji donose promenu: najviše glasova za levu koaliciju "Za Makedoniju zajedno". Branko Crvenkovski će ponovo biti premijer (do 2004, zatim predsednik do 2009).
* septembar - Izdat singl *Govedina* "Beogradskog sindikata".
* 19. 9. - Započinje Prvi građanski rat u Obali Slonovače: neuspeli vojni udar protiv preds. Gbagba; bivši predsednik, gen. Robert Guéï je ubijen sa većim delom porodice od strane vladinih snaga. Pobunjenici se povlače na sever, rat traje do 2007.  
* 20. 9. - ICTY objavio optužnicu protiv Janka Bobetka, u vezi sa Medačkim džepom - hrvatska vlada odbija izručenje, na osnovu njegovog lošeg zdravlja; i sabor se 27. 9. jednoglasno očituje protiv optužnice.
* 20. 9. - Karmadonsko klizište: u ruskoj Severnoj Osetiji poginulo 125 ljudi uključujući jednu filmsku ekipu.
* 22. 9. - Njemački parlamentarni izbori: vladajuća socijaldemokratsko-zelena koalicija kancelara Gerharda Schrödera suprotno očekivanjima ostvaruje pobjedu i još jedan mandat.
* 26. 9. - Potonuće senegalskog feribota *MV Le Joola*, najmanje 1.863 stradalih.
* 27. 9. - Istočni Timor je 191. članica UN.
* 29. 9. - Prvi krug predsedničkih izbora u Srbiji, najviše glasova imaju Vojislav Koštunica (DSS, predsednik SRJ) i Miroljub Labus (DOS, potpredsednik Savezne vlade i ministar za ekonomske odnose sa inostranstvom).

### Oktobar/Listopad
* 2. 10. - Biljana Plavšić izjavila da se oseća krivom po tački optužnice za zločin protiv čovečnosti, ostale tačke (uključujući genocid) povučene.
* 2. 10. - U okolici Washingtona započinju Beltwayski snajperski napadi (ukupno deset ubijenih).
* 5. 10. -  Parlamentarni izbori u BiH: u Federaciji SDA 32,4%, SBiH 16,2%, u Republici Srpskoj SDS 33,7%, SNSD 23,4%. Ovo su prvi izbori koje su organizovale bh. vlasti.
* 7. 10. - od aktivnog igranja nogometa se na Maksimiru oprostio legendarni kapetan *Vatrenih*, Zvonimir Boban.
* 11. 10. - Senat SAD, uključujući većinu članova Demokratske stranke, donosi rezoluciju kojom je predsjednik George W. Bush ovlašten upotrijebiti vojnu silu protiv Iraka.
* 12. 10. - Bombaški napad na Baliju: 202 osobe su poginule, a više od 300 ih je ozlijeđeno u napadu na dva noćna kluba na Baliju.
* 13. 10. -  U drugom krugu predsedničkih izbora, Koštunica pobedio Labusa ali pobeda ništavna zbog izlaznosti glasača manje od 50%.
* 16. 10. - Otvorena Bibliotheca Alexandrina.
* 20. 10. -  Vanredni parlamentarni izbori u Crnoj Gori: "Demokratska lista za evropsku Crnu Goru-Milo Đukanović" osvojila apsolutnu većinu u parlamentu.
* 22. 10. - Vlada Srbije razrešila dužnosti gen. direktora firme Jugoimport SDPR, koja je sa "Orlom" iz Republike Srpske optužena od strane SAD da je kršila sankcije prema Iraku.
* 23. 10. - Talačka kriza u moskovskom kazalištu: čečenski teroristi uzimaju oko 800 talaca u kazalištu Dubrovka i traže povlačenje ruskih snaga iz Čečenije.
* 24. 10. - U Marylandu uhvaćeni beltwayski snajperi.
* 25. 10. - Paul Wellstone, popularni demokratski senator iz Minnesote, gine u avio-nesreći neposredno pred izbore za američki Senat.
* 26. 10. - U napadu ruskih specijalnih postrojbi na moskovsko kazalište u kojemu se odvijala talačka kriza stradala 129 civila i 41 čečenski terorista.
* 26. 10. - Lokalni izbori na Kosovu.
* 27. 10. - Luiz Inácio Lula da Silva postaje prvi ljevičar izabran za predsjednika Brazila (mandat od 1. januara).
* 27. 10. - U Beogradu počinju hapšenja pripadnika "Makine grupe", osumnjičene za ubistvo policijskog generala Buhe.
* 29. 10. - Nakon privođenja u policiju umro poznati srpski slikar Dragan Malešević Tapi.

### Novembar/Studeni
* 3. 11. - Velika promena na izborima u Turskoj: nova Stranka pravde i razvoja (AKP), Recepa Tayyipa Erdoğana, odnosi apsolutnu većinu, dok su stranke vladajuće koalicije skoro zbrisane. Abdullah Gül je premijer do marta, dok se ne ukine zabrana političke funkcije Erdoganu.
* 5. 11. - Na izborima za američki Kongres republikanci povećavaju nadzor nad Predstavničkim domom i ponovno osvajaju većinu u Senatu.
* 6. 11. - Ambasador Turske u BiH Ahmed Erozan otvorio u Tuzli Turski kulturni centar, prvi ovakve vrste u BiH.
* 7. 11. - Oko 20.000 stanovnika Gibraltara na referendumu odlučilo sa skoro 99% ostati u sastavu Velike Britanije, usprotivivši se pripajanju Španiji.
* 8. 11. - Kriza razoružanja Iraka: Rezolucija Saveta bezbednosti UN 1441, Sadamu Huseinu data "poslednja šansa za ispunjenje obaveze razoružanja" (prihvatio povratak inspektora).
* 11. 11. - Miroljub Labus, bivši predsednički kandidat, napustio DS.
* 14. 11. - U SRJ ukinut Dan republike (29. novembar).
* 15. 11. - Hu Jintao postaje novi generalni sekretar Komunističke partije Kine nakon Jiang Zemina (do 2012). Prvi je iz posleratne generacije, konzervativniji je u ekonomskim reformama, ali Kina ostvaruje veliki rast. U inostranoj politici se zalaže za miran uspon i meku moć.
* 16. 11. - Epidemija SARS-a je počela u kineskoj provinciji Guangdong, jače se širi od februara.
* 18. 11. - Švajcarska deblokirala račun Milovana Bojića, bivšeg potpredsednika Vlade Srbije, jer nisu dostavljeni dokazi da se protiv njega vodi postupak.
* 19. 11. - Gen. sek. UN Kofi Anan na turneji po ex-YU regionu.
* 13 - 19. 11. - Izlivanje nafte iz tankera *Prestige* na obali Galisije, procenjeno da je isteklo 60.000 tona lož ulja.
* 21. 11. - Viktor Janukovič je premijer Ukrajine (do 2004/05, 2006-07, predsednik 2010-14).
* 22. 11. - Samit NATO u Pragu: sedam zemalja, većina Vilniuske grupe, dobija pozivnicu - Estonija, Latvija, Litva, Slovačka, Slovenija, Rumunjska i Bugarska (priključuju se 2004). Pristupanje baltičkih država naročito uznemiruje Rusiju.
* 22. 11. - U Nigeriji je ubijeno više od 100 ljudi u napadu ciljanom na kandidatkinje izbora za Miss svijeta.
* 25. 11. - Predsednik Crne Gore Milo Đukanović podneo ostavku, nakon što mu je juče poveren mandat za sastav vlade.
* 25. 11. - U SAD osnovan Departman domovinske sigurnosti.
* 27. 11. - Inspektori naoružanja stigli u Irak: UNMOVIC na čelu sa Hansom Blixom i IAEA na čelu sa Mohamedom ElBaradeiom.
* 28. 11. - 200-milioniti turista posjetio Ajfelov toranj.
* 30. 11. - Tursko-kurdski sukob: ukinuto vanredno stanje u tri jugoistočne provincije Turske, uvedeno 1987. (region OHAL). Vojska, ipak, proglašava neka područja sigurnosnim zonama.
* 30. 11. - Afera "seks-trafiking" u Crnoj Gori, nakon ispovesti Moldavke S. C.: u Podgorici uhapšen zamenik državnog tužioca Zoran Piperović, osumnjičen za posredovanje u prostituciji i trgovini ženama.

### Decembar/Prosinac
* 1. 12. - Janez Drnovšek izabran za novog predsednika Slovenije, od 22. 12. (do 2007). Anton Rop je premijer od 19. 12. (do 2004).
* 2. 12. - Počinje naftni štrajk u Venecueli, kako bi preds. Čavez raspisao izbore: štrajk zamire u februaru, hiljade radnika su otpuštene iz firme PDVSA, što joj nanosi dugoročnu štetu. 
* 4. 12. - Visoki predstavnik u BiH svedoči pred Haškim tribunalom protiv Radoslava Brđanina i Momira Talića.
* 5. 12. - U Beogradu otvoren novi tržni centar "Merkator" u prisustvu šefova diplomatije Gorana Svilanovića i Dimitrija Rupela.
* 6. 12. - Ustavna komisija usvojila Ustavnu povelju Državne zajednice Srbija i Crna Gora (proglašena u februaru 2003).
* 7. 12. - Irak inspektorima UN predao dokument o iračkom oružju za masovno uništenje kao i o vojnoj industriji, što je zahtijevano novembarskom rezolucijom Savjeta bezbjednosti.
* 8. 12. -  Drugi pokušaj izbora predsednika Srbije: Koštunica i Vojislav Šešelj imaju najviše glasova, ali već u prvom krugu izlaznost manja od 50%. DSS se žali na "lažirane biračke spiskove".
* 12. 12. - Hrvatski sabor odlučio da će 44 hrvatska vojnika sudjelovati u Međunarodnim snagama ISAF u Afganistanu.
* 12 - 13. 12. - Samit EU u Kopenhagenu: potvrđeno da će se 10 zemalja, osam istočnih i dve mediteranske, priključiti 1. maja 2004.
* 15. 12. - Okončana Promatračka misija Ujedinjenih naroda na Prevlaci (započetu marta 1992/januara 1996), kontrola predata hrvatskim vlastima.
* 15. 12. - Nevladina organizacija G17 Plus transformisana u poliitičku stranku, predsednik Miroljub Labus.
* 15. 12. - Sazvano krovno tijelo hrv. manjine u Srbiji na elektorskoj skupštini, HNV. Slavi se kao nacionalni blagdan hrvatske manjine u Srbiji.
* decembar - SAD prekidaju isporuke lož ulja Severnoj Koreji, prema sporazumu iz 1994, jer ih optužuju za posedovanje programa obogaćivanja uranijuma - S. K. narednog meseca objavljuje istupanje iz Ugovora o neširenju nuklearnog oružja (2006. izvodi prvi test).
* 17. 12. - Drugi kongoanski rat: strane u Interkongoanskom dijalogu zaključuju Globalni i sveobuhvatni sporazum, po kome će dogodine biti osnovana Prelazna vlada i zvanično biti okončan rat. Na severoistoku DRK se odvija *[[Effacer le tableau]]*, "Brisanje table", genocid nad Mbuti Pigmejima.
* 20. 12. - Savet bezbednosti Ujedinjenih nacija usvojio rezoluciju o slanju Međunarodnih bezbednosnih snaga za pomoć Avganistanu pod komandom Velike Britanije, kao podršku privremenoj antitalibanskoj vladi.
* 20/21. 12. - Dignuta u vazduh oprema firme Difens Roud u Zemun Polju (vlasnik Ljubiša Buha).
* 22. 12. -  Predsednički izbori u Crnoj Gori nisu uspeli zbog ispotpolovičnog odziva (Filip Vujanović bio ubedljivo prvi).
* 23. 12. - Pokrenuta **[[Srpskohrvatska Wikipedija]]**.
* 23. 12. - Potpisan ugovor o slobodnoj trgovini između SRJ i Hrvatske (Miroljub Labus i Ljubo Jurčić).
* 23. 12. - Lothar Matthäus novi trener FK Partizana.
* 24. 12. - Pedesetak osoba sprečilo svečano bogosluženje Anglikanske crkve u Patrijaršiji SPC u Beogradu.
* 25. 12. - U Zemunu ubijen poštar, privremeno obustavljena dostava penzija na kućnu adresu.
* 27. 12. - Bombaš-samoubica u Groznom detonira kamion ispunjen eksplozivom i uništava sjedište pro-ruske čečenske vlade, 83 mrtvih.
* 27. 12. - Prvi zaista slobodni predsednički izbori u Keniji: Mwai Kibaki će zameniti Daniel arap Moia (do 2013).
* 29. 12. - Predsedniku Republike Srbije Milanu Milutinoviću istekao mandat. Predsednica skupštine Nataša Mićić postaje v. d. predsednika republike (do februara 2004, Boris Tadić dolazi u julu 2004).
* 29. 12. - Vlada Srbije saopštila da je od Telekoma Italije reotkupila udeo u Telekomu Srbija - 29% za 195 miliona eura.
* 31. 12. - Misija Ujedinjenih naroda u Bosni i Hercegovini je na kraju mandata, sutradan počinje Policijska misija Evropske unije (do 2012).

## Rođenja

* 23. 1. - Joško Gvardiol, nogometaš 
* 15. 8. - Dominik Kuzmanović, rukometaš 
* 30. 9. - Maddie Ziegler, plesačica, glumica, model
* 13. 11. - Emma Raducanu, teniserka
* 25. 11. - Pedri, španjolski fudbaler

## Smrti

### Januar/Siječanj
* 10. 1. - Vida Jocić, akademski vajar (* 1921)
* 12. 1. - Cyrus Vance, bivši državni sekretar SAD (* 1917.)
* 13. 1. - Antonije Isaković, srpski književnik. (* 1923.)
* 13. 1. - Gregorio Fuentes, kubanski brodski kapetan, inspiracija za roman „Starac i more“. (* 1897.)
* 15. 1. - Tomislav Kaloperović, srpski fudbaler (* 1932)
* 16. 1. - Branislav Ikonić, privrednik, predsednik RIV Srbije (* 1928)
* 16. 1. - Milutin Kukanjac, general JNA (* 1935)
* 17. 1. - France Križanič, slovenački matematičar. (* 1928.)
* 21. 1. - Peggy Lee, pjevačica (* 1920)
* 19. 1. - Dušan Ristić, političar i diplomata (* 1907)
* 28. 1. - Astrid Lindgren, švedska književnica (* 1907.)
* 31. 1. - Predrag Vranicki, filozof praxisovac (* 1922)

### Februar/Veljača
* 9. 2. - Princeza Margaret, grofica od Snowdona (* 1930)
* 10. 2. - Traudl Junge, Hitlerova sekretarica (* 1920)
* 11. 2. - Stojan D. Vujičić, književnik, istoričar književnosti i prevodilac (* 1933)
* 11. 2. - Barry Foster, glumac (* 1927)
* 15. 2. - Mihailo Švabić, društveno-politički radnik (* 1919)
* 17. 2. - Dragoljub Glintić, urednik Doma omladine i Nolita
* 20. 2. - Branko Stanković, fudbaler i trener (* 1921)
* 22. 2. - Chuck Jones, animator (* 1912)
* 22. 2. - Jonas Savimbi, angolanski vojnik i političar (* 1934)
* 26. 2. - Novo Vuković, književnik, profesor, akademik (* 1937)

### Mart/Ožujak
* 1. 3. - Milica Ribnikar-Bogunović, srpska vajarka (* 1931)
* 2. 3. - Ivo Latin, bivši predsjednik Predsjedništva SR Hrvatske (* 1929)
* 3. 3. - Anđela Bešlić, žrtva zločina (* 1985)
* 4. 3. - Velibor Vasović, fudbaler, trener, sportski radnik (* 1939)
* 6. 3. - Vera Božičković Popović, slikarka (* 1920)
* 9. 3. - Bora Spužić Kvaka, pevač (* 1934)
* 10. 3. - Vinko Kandija, rukometni trener i sportski radnik (* 1934)
* 11. 3. - Franjo Kuharić, hrvatski kardinal (* 1919.)
* 11. 3. - James Tobin, ekonomista nobelovac (* 1918)
* 12. 3. - Spiros Kiprijanu, bivši predsednik Kipra (* 1932)
* 14. 3. - Mijailo Kostić, novinar i urednik Sportske redakcije Radio Beograda (* 1959)
* 16. 3. - Danilo Bata Stojković, srpski glumac. (* 1934.)
* 16. 3. - Jovan Deretić, istoričar književnosti. (* 1934.)
* 20. 3. - Ibn al-Hatab, saudijski gerilac u Čečeniji (* 1969)
* 27. 3. - Milton Berle, glumac (* 1908)
* 27. 3. - Dudley Moore, glumac, kompozitor (* 1935)
* 27. 3. - Billy Wilder, reditelj, scenarista (* 1906)
* 30. 3. - Kraljica majka Elizabeth (* 1900)

### April/Travanj
* 1. 4. - Veljko Atanacković, hrvatski pedagog (* 1920)
* 1. 4. - Božidar S. Marković, prevodilac, prog. Pravnog fakulteta u Bg. (* 1903)
* 4. 4. - Milutin Garašanin (arheolog) (* 1920.)
* 4. 4. - Miodrag Ž. Pavlović, jedan od osnivača Muzičke omladine Srbije (* 1932)
* 4. 4. - Uroš Komlenović, novinar nedeljnika "Vreme" (* 1964)
* 11. 4. - Branko Bauer, hrvatski redatelj (* 1921)
* 11. 4. - Miodrag Kovač, kardiohirurg, savezni ministar za zdravstvo (* 1948)
* 11. 4. - Biljana Lukić, prevodilac (* 1948)
* 11. 4. - Jovan Živanović Joca, filmski reditelj, scenarista, scenograf (* 1924)
* 13. 4. - Vlajko Stojiljković, bivši ministar unutarnjih poslova Srbije i Haaški optuženik (* 1937.)
* 16. 4. - Robert Urich, glumac (* 1946)
* 18. 4. - Thor Heyerdahl, norveški pomorski istraživač (* 1914.)
* 20. 4. - Danilo Krstić, episkop budimski (* 1927)
* 22. 4. - Soja Jovanović, prva srpska režiserka. (*1922.)
* 22. 4. - Linda Lovelace, američka porno-glumica (* 1949.)
* 28. 4. - Dušan Plenča, istoričar i publicista (* 1925)
* 28. 4. - Aleksandar Lebed, ruski general i političar (* 1950)

### Maj/Svibanj
* 2. 5. - Izet Sarajlić, bosanskohercegovački književnik (* 1930)
* 5. 5. - Hugo Banzer, bivši predsednik Bolivije (* 1926)
* 6. 5. - Pim Fortuyn, holandski političar (* 1948)
* 11. 5. - Joseph Bonanno, gangster (* 1905)
* 13. 5. - Valerij Lobanovski, ukrajinski nogometni trener (* 1939)
* 20. 5. - Stephen Jay Gould, američki paleontolog, evolucionarni biolog i povjesničar znanosti (* 1941.)
* 22. 5. - Aleksandar Đokić, arhitekta (* 1936)
* 23. 5. - Emir Dragulj, akademski slikar, grafičar (* 1939)
* 25. 5. - Zoran Ratković, glumac i reditelj (* 1937)
* 25. 5. - Zoran Janković, vaterpolista (* 1940)
* 30. 5. - Berislav Kosier, književnik (*1930)
* maj - Dragiša Živković, srpski književnik. (*1914.)

### Jun/Lipanj
* 5. 6. - Dee Dee Ramone, rok muzičar (* 1951)
* 9. 6. - Dragoljub-Dragan Toković, pevač i kompozitor (* 1932)
* 10. 6. - Boško Buha, general-major MUP Srbije (* 1959)
* 10. 6. - John Gotti, gangster (* 1940)
* 20. 6. - Jovan Hristić, književnik (* 1933)
* 23. 6. - Milorad Ivković, graditelj HE Đerdap 1

### Jul/Srpanj
* 1. 7. - Stevan Šalajić, glumac (* 1929)
* 3. 7. - Cane Firaunović, glumac (* 1925)
* 4. 7. - Aleksandar Karakušević - Klas, karikaturista (* 1928)
* 9. 7. - Rod Steiger, glumac (* 1925)
* 11. 7. - Brana Jovanović, arhitekta, ilustrator, urednik Politike... (* 1933)
* 23. 7. - Đorđe Lobačev (Jurij Pavlovič), strip-crtač (* 1909)

### Avgust/Kolovoz
* 9. 8. - Miroslava Mira Čohadžić, akademski slikar i kostimograf (* 1930)
* 14. 8. - Radojka Živković, harmonikašica i kompozitor (* 1923)
* 16. 8. - Abu Nidal, palestinski militant (* 1937)
* 25. 8. - Branko Popović, profesor ETF u Bg., akademik (* 1934)

### Septembar/Rujan
* 3. 9. - Irena Kolesar, hrvatska glumica (* 1925)
* 10. 9. - Žarana Papić, sociologinja-antropologinja (* 1949)
* 18. 9. - Margita Stefanović Magi, dipl. arhitekta, klavijaturistkinja grupe Ekatarina Velika. (*1959.)
* 26. 9. - Branislav Petrović, književnik i novinar (* 1937)
* 27. 9. - Sredoje Šljukić Šljuka, kriminalac (* 1972)
* 30. 9. - Zagorka Šelmić, istoričarka umetnosti (* 1944)

### Oktobar/Listopad
* 1. 10. - Vanja Timer, hrvatska pjevačica (* 1914.)
* 1. 10. - Silvije Bombardelli, dirigent, skladatelj i kazališni djelatnik (* 1916)
* 1. 10. - Stevan Luketić, kipar (* 1925)
* 5. 10. - Mia Čorak Slavenska, prva hrvatska primabalerina (* 1916)
* 8. 10. - Milenko Maričić, pozorišni i TV reditelj (* 1928)
* 9. 10. - Sava Mrmak, TV reditelj i profesor (* 1929)
* 9. 10. - Aileen Wuornos, serijska ubica (* 1956)
* 17. 10. - Zekerijah Đezić, bosanskohercegovavčki interpretator sevdalinke, radiospiker i voditelj (* 1937)
* 18. 10. - Aleksandar Prlja, novinar i diplomata (* 1935)
* 22. 10. - Ilija Đukić, bivši ministar inostranih dela SRJ (* 1930)
* 23. 10. - Richard Helms, bivši direktor CIA (* 1913)
* 24. 10. - Harry Hay, američki gej aktivista (* 1912)
* 26. 10. - Nikola Čobeljić, srpski ekonomista i akademik (* 1912)
* 27. 10. - Jansana Petrović, novinarka i urednik TV Beograd (* 1952)
* 29. 10. - Dragan Malešević Tapi, srpski slikar (* 1949)
* 30. 10. - Rudolf Brucci, hrvatski skladatelj i vojvođansko/srpski akademik (* 1917.)
* 30. 10. - Jam Master Jay, reper i DJ (* 1965)
* 31. 10. - Jovan Šćekić, novinar i urednik TV Beograd (* 1916)
* 31. 10. - Jakov Sirotković, bivši predsjednik RIV SR Hrvatske (* 1922)

### Novembar/Studeni
* 5. 11. - Petar Slovenski, glumac, radio voditelj (* 1924)
* 15. 11. - Myra Hindley, ubica (* 1942)
* 18. 11. - James Coburn, američki glumac (* 1928.)
* 21. 11. - Nikola Pantić, srpski geolog. (* 1927.)
* 25. 11. - Hašim Kučuk Hoki, pevač (* 1946)
* 26. 11. - Nenad Batočanin, funkcioner policije SRJ (ubijen) (* 1964)

### Decembar/Prosinac
* 2. 12. - Slavko-Alojzij Podkubovšek, bosanskohercegovački sportista i univerzitetski profesor
* 2. 12. - Bonka Davičo, spiker Radio Beograda (* 1920)
* 2. 12. - Vjenceslav Richter, arhitekt (* 1917)
* 5. 12. - Ne Win, burmanski političar (* 1910)
* 6. 12. - Miloje Šarić, profesor PMF u N.S., akademik (* 1925)
* 10. 12. - Augustin Papić, političar, diplomata, gen. direktor NBJ (* 1917)
* 15. 12. - Dragan Vitomirović, gl. i odg. urednik "Timočke krimi revije" (* 1937)
* 22. 12. - Joe Strummer, britanski muzičar, pjevač The Clasha (* 1952)
* 27. 12. - Mitar Maksimović zvani Vojvoda Manda, srpski ratnik, predsednik SO Ugljevik (* 1963)

### Kroz godinu
* Bogdan Mamula, general JNA, narodni heroj (* 1918)

## Nobelove nagrade
* '''Fizika''': Raymond Davis Jr., Masatoshi Koshiba i Riccardo Giacconi (pionirski doprinosi astrofizici, Davis i Koshiba naročito za otkriće kosmičkih neutrina, a Giacconi za doprinos otkriću kosmičkih rentgenskih zraka).
* '''Kemija''': razvoj metoda za identifikaciju i strukturnu analizu bioloških makromolekula i to John B. Fenn, Koichi Tanaka (razvoj metoda jonizacije mekom desorpcijom za masenospektrometrijske analize bioloških makromolekula) i Kurt Wüthrich (razvoj spektroskopije nuklearnom magnetnom rezonancom za određivanje trodimenzionalne strukture bioloških makromolekula u rastvoru)
* '''Fiziologija i medicina''': Sydney Brenner, H. Robert Horvitz i John E. Sulston (otkrića u vezi genetske regulacije razvoja organa i programirane smrti ćelije)
* '''Književnost''': Imre Kertész (za pisanje koje podržava krhko iskustvo pojedinca nasuprot varvarske samovolje istorije)
* '''Mir''': Jimmy Carter (decenije neumornog napora da pronađe miroljubiva rešenja za međunarodne konflikte, da unapredi demokratiju i ljudska prava i promoviše ekonomski i socijalni razvoj)
* '''Ekonomija''': Daniel Kahneman (jer ima integrisane uvide iz psihološkog istraživanja u ekonomsku nauku, naročito u vezi ljudskog prosuđivanja i donošenja odluka u neizvesnosti) i Vernon L. Smith (jer je ustanovio laboratorijske eksperimente kao oruđe u empirijskoj ekonomskoj analizi, naročito u proučavanju alternativnih tržišnih mehanizama)

## Reference

## Vanjske veze
* Hronologija 2002, Ebart medijski arhiv